wickkiey/tamil-wikipedia-chunked huggingface dataset:
# பஞ்ச்வாய் மாவட்டம்

கந்தகார் மாகாணம் 13 மாவட்டங்கள், அடர் பச்சை நிறத்தில் பஞ்ச்வாய் மாவட்டம்]]  
**பஞ்ச்வாய் மாவட்டம்** (*Panjwayi district*), ஆப்கானித்தான் நாட்டின் கந்தகார் மாகாணத்தின் 13 மாவட்டங்களில் ஒன்றாகும். இதன் நிர்வாகத் தலைமையிடமான *பஜாரி பஞ்ச்வாய்* (*Bazar-i-Panjwayi*) நகரமானது, மாகாணத் தலைநகரான கந்தகாருக்கு தென்மேற்கே 30 கிலோமீட்டர் தொலைவிலும்; நாட்டின் தலைநகரான காபூலுக்கு தென்மேற்கே 531 கிலோமீட்டர் தொலைவிலும் உள்ளது.  
2004ஆம் ஆண்டில் பஞ்ச்வாய் மாவட்டத்தின் சில பகுதிகளைக் கொண்டு ஜாரி மாவட்டம் நிறுவப்பட்டது. பஞ்ச்வாய் மாவட்டத்தின் வடக்கு எல்லையில் அர்க்ந்தாப் ஆறு பாய்கிறது.  
2006ஆம் ஆண்டில் இம்மாவட்ட மக்கள் தொகை 77,200 ஆகும். இம்மாவட்டத்தில் கல்வி நிலையங்கள் பற்றாக்குறையால், பெரும்பாலான மக்கள் வேளாண்மைத் தொழில் செய்கின்றனர்.
ஹெல்மண்ட் மற்றும் அர்க்ந்தாப் பள்ளத்தாக்குத் திட்டத்தின் மூலம் கிடைக்கும் நீரே இம்மாவட்டத்தின் நீர் ஆதாரம் ஆகும்.
# பஞ்ச்வாய் மாவட்டம்

## அமைவிடம்

பஞ்ச்வாய் மாவட்டத்தின் தென்மேற்கில் எல்மந்து மாகாணம், மேற்கே மேவந்த் மாவட்டம், வடக்கே ஜாரி மாவட்டம், கிழக்கே அர்கந்தாப் மாவட்டம், கந்தகார் மாவட்டம் மற்றும் தாமன் மாவட்டங்களும், தெற்கே ரெக் மாவட்டம் எல்லைகளாக அமைந்துள்ளது.
# பஞ்ச்வாய் மாவட்டம்

## ஆப்கானித்தான் போர்

2001-2021 ஆப்கானித்தான் போரின் போது, பஞ்ச்வாய் மாவட்டப் பகுதிகளில் நேட்டோ சார்பில் கனடா நாட்டுப் படைகள், தாலிபான்களுக்கு எதிராகப் போரிட்டது. இப்போரில் 500 தாலிபான்கள் கொல்லப்பட்டனர்.10 சூலை 2021 அன்று பஞ்ச்வாய் மாவட்டம் தாலிபான்கள் கைப்பற்றினர்.
# மேவந்த் மாவட்டம்

14 மாவட்டங்கள், காவி நிறத்தில் மேவந்த் மாவட்டம்]]
**மைவந்த் மாவட்டம்** (*Maiwand District*), ஆப்கானித்தான் நாட்டின் கந்தகார் மாகாணத்தின் 14 மாவட்டங்களில் ஒன்றாகும். இதன் நிர்வாகத் தலைமையிடமான *ஹுத்தல்* நகரமானது, மாகாணத் தலைநகரான கந்தகாருக்கு 70 கிலோமீட்டர் தொலைவிலும்; நாட்டின் தலைநகரான காபூலுக்கு 500 கிலோமீட்டர் தொலைவிலும் உள்ளது. ஆப்கான் நெடுஞ்சாலை எண் 1 இம்மாவட்டத்தின் தலைமையிடமான ஹுத்தல் நகரம் வழியாகச் செல்வதுடன் காந்தகார் மற்றும் **லஷ்கர்கர்** நகரங்களுடன் இணைக்கிறது. 2006ஆம் ஆண்டின் கணக்கெடுப்பின்படி, மைவந்த் மாவட்ட மக்கள் தொகை 51,900 ஆகும்.
# மேவந்த் மாவட்டம்

## அமைவிடம்

கந்தகார் மாகாணத்தின் மேற்கில் அமைந்த மைவந்த் மாவட்டத்தின் மேற்கில் ஹெல்மண்ட் மாகாணம், வடக்கில் கோரக் மாவட்டம், வடகிழக்கில் காக்ரேஸ் மாவட்டம், கிழக்கில் ஜாரி மாவட்டம் மற்றும் தெற்கில் பஞ்ச்வாய் மாவட்டம் எல்லைகளாக உள்ளது.
# அட்ரீனல் அயர்ச்சி

**அட்ரீனல் அயர்ச்சி** (*Adrenal fatigue*) என்பது மாற்று மருத்துவ வழங்குநர்களால் பயன்படுத்தப்படும் ஒரு போலி அறிவியல் சொல்லாகும். அட்ரீனல் சோர்வு என்ற பெயராலும் அறியப்படுகிறது. நாள்பட்ட மன அழுத்தம் அல்லது தொற்றுகள் காரணமாக அட்ரீனல் சுரப்பிகள் வறண்டு போதுமான அளவு இயக்குநீர்களை, முதன்மையாக கார்டிசோலை உற்பத்தி செய்ய முடியாத நிலையைக் குறிக்கிறது. அட்ரீனல் அயர்ச்சி அல்லது அட்ரீனல் சோர்வு இருப்பதற்கு எந்த அறிவியல் அடிப்படையும் இல்லை. மேலும் இந்த சொல்லை அட்ரீனல் பற்றாக்குறை அல்லது அடிசன் நோய் போன்ற பல உண்மையான அட்ரீனல் செயலிழப்பு வடிவங்களுடன் ஒப்பிட்டு குழப்பிக் கொள்ளக்கூடாது.
# அட்ரீனல் அயர்ச்சி

## ஆதாரங்கள் இல்லாமை

ஒரு முறையான மதிப்பாய்வில் அட்ரீனல் அயர்ச்சி நிலைக்கு எந்த ஆதாரமும் கிடைக்கவில்லை. இது ஒரு கட்டுக்கதை என்ற முக்கிய நாளமில்லா சுரப்பியியல் நிபுணர்களிடையே ஒருமித்த கருத்தை ஆதரிக்கிறது. அட்ரீனல் சோர்வு என்ற கருத்தை ஆதரிக்க எந்த ஆதாரமும் இல்லை. மேலும் இச்சொல்லாடல் அறிவியல் அல்லது மருத்துவ சமூகங்களால் அங்கீகரிக்கப்பட்ட ஒரு செல்லுபடியாகும் நோயறிதல் அல்ல என கருதப்படுகிறது.
# அட்ரீனல் அயர்ச்சி

## சோதனை

சில நேரங்களில் இரத்தம் அல்லது உமிழ்நீர் பரிசோதனை செய்யப்படுகிறது. ஆனால் அட்ரீனல் சோர்வு இருப்பதற்கான எந்த ஆதாரமும் இல்லை, இதை சோதிக்க முடியும் என்பதற்கும் எந்த ஆதாரமும் இல்லை.
# அட்ரீனல் அயர்ச்சி

## உணவுத்திட்டங்கள்

அட்ரீனல் சோர்வு என்ற கருத்து, இந்த நிலைமைக்கு சிகிச்சையளிக்க சந்தைப்படுத்தப்படும் துணை உணவு துறைக்கு வழிவகுத்துள்ளது. இந்த துணை உணவு அமெரிக்காவில் பெரும்பாலும் ஒழுங்குபடுத்தப்படவில்லை; இவை பயனற்றவை மற்றும் விலை உயர்ந்தவை; மேலும் சில சந்தர்ப்பங்களில் இவை ஆபத்தானவையாகவும் இருக்கின்றன.
# ஜாரி மாவட்டம்

14 மாவட்டங்கள்]]
**ஜாரி மாவட்டம்** (*Zhari District*), ஆப்கானித்தான் நாட்டின் கந்தகார் மாகாணத்தின் 14 மாவட்டங்களில் ஒன்றாகும். இதன் நிர்வாகத் தலைமையிடம் *பசப்* நகரம் ஆகும். மேவந்த் மாவட்டம் மற்றும் பஞ்ச்வாய் மாவட்டங்களின் சில பகுதிகளைக் கொண்டு ஜாரி மாவட்டம் 2004ஆம் ஆண்டில் புதிதாக நிறுவப்பட்டது. 2010ஆம் ஆண்டில் இம்மாவட்ட மக்கள் தொகை 80,700 என மதிப்பீடு செய்யப்பட்டுள்ளது.
# ஜாரி மாவட்டம்

## புவியியல் & வேளாண்மை

அர்கந்தாப் ஆற்றின் வடக்கு கரையில் அமைந்த ஜாரி மாவட்டத்தில் திராட்சைத் தோட்டங்கள் அதிகம் உள்ளது. முன்னர் போதை தரும் கஞ்சா செடிகள் அதிகம் பயிரிடப்பட்டது.
# அ. தேவேந்திரன்

**அ. தேவேந்திரன்** (*A. Devandiran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மயிலாடுதுறை மாவட்டம் கூறைநாடுப் பகுதியினைச் சேர்ந்தவர். மயிலாடுதுறை உயர்நிலை பள்ளியில் பத்தாம் வகுப்பு வரை கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1971ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் நன்னிலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஷா வாலி கோட் மாவட்டம்

14 மாவட்டங்கள், இளஞ்சிவப்பு நிறத்தில் ஷா வாலி கோட் மாவட்டம்]]
**ஷா வாலி கோட் மாவட்டம்** (*Shah Wali Kot District*), ஆப்கானித்தான் நாட்டின் கந்தகார் மாகாணத்தின் 14 மாவட்டங்களில் ஒன்றாகும்.
2006ல் இதன் மக்கள் தொகை 38,400 ஆகும். 2001-2021 ஆப்கானித்தான் போரின் போது இம்மாவட்டம் தாலிபான்களின் கோட்டையாக விளங்கியது.
# ஷா வாலி கோட் மாவட்டம்

## அமைவிடம்

கந்தகார் மாகாணத்தின் வடக்கில் அமைந்த ஷா வாலி கோட் மாவட்டத்தின் மேற்கில் காக்ரேஸ் மாவட்டம், வடக்கில் நெஷ் மாவட்டம் , கிழக்கில் ஒரூஸ்கான் மாகாணம், தெற்கில் தாமன் மாவட்டம் மற்றும் அர்கந்தாப் மாவட்டம் எல்லைகளாக உள்ளது.
# நெஷ் மாவட்டம்

13 மாவட்டங்கள்]]
**நெஷ் மாவட்டம்** (*Nesh District*), ஆப்கானித்தான் நாட்டின் கந்தகார் மாகாணத்தின் 15 மாவட்டங்களில் ஒன்றாகும். முன்னர் ஓரூஸ்கான் மாகாணத்தில் இருந்த இந்த மாவட்டத்தை கந்தகார் மாகாணத்தில் இணைக்கப்பட்டது.  
2019ஆம் ஆண்டில் இதன் மக்கள் தொகை 14,884 என மதிப்பிடப்பட்டுள்ளது.இம்மாவட்டத் தலைமையிடம் *நெஷ்* கிராமம் ஆகும்.
# நெஷ் மாவட்டம்

## அமைவிடம்

நெஷ் மாவட்டத்தின் வடக்கிலும், மேற்கிலும், கிழக்கிலும் ஒரூஸ்கான் மாகாணம், தெற்கில் ஷா வாலி கோட் மாவட்டம், காக்ரேஸ் மாவட்டம் மற்றும் கோரக் மாவட்டம் எல்லைகளாக உள்ளது.
# சஞ்சீவ் வெங்கட்

**சஞ்சீவ் வெங்கடசுப்பிரமணியன்** (*Sanjeev Venkatasubramanian*, பிறப்பு: 28 செப்டம்பர் 1975) என்பவர் ஒரு தமிழ்த் திரைப்பட மற்றும் தொலைக்காட்சி நடிகராவார். இவர் சன் தொலைக்காட்சி தமிழ் நாடகத் தொடரான *திருமதி செல்வத்தில்* (2007–2013) செல்வம் என்ற கதாபாத்திரத்தில் நடித்தற்காக மிகவும் பிரபலமானவர். *மெட்டி ஒலி ,* ஆனந்தம் *,* அண்ணாமலை *, அவள் ,* *யாரடி நீ மோகினி*, *கண்மணி* போன்ற பிற தொடர்களிலும் இவர் நடித்துள்ளார். விஜய்யுடன் இணைந்து இவர் பல தமிழ் படங்களில் நடித்துள்ளார்.
# சஞ்சீவ் வெங்கட்

## தொழில்

### தொலைக்காட்சி

சஞ்சீவ் 2002 ஆம் ஆண்டு *மெட்டி ஒலி* என்ற தொலைக்காட்சித் தொடரில் முதன்முதலில் நடித்தார். *திருமதி செல்வம்* (2007–2013) என்ற தொடரில் செல்வம் என்ற கதாபாத்திரத்தில் முதன்முதலில் முன்னணி வேடத்தில் நடித்தார். 2008 ஆம் ஆண்டு சிறந்த தொலைக்காட்சி நடிகருக்கான தமிழ்நாடு அரசு விருதையும், 2010 ஆம் ஆண்டு சிறந்த நடிகருக்கான சன் குடும்பம் விருதையும் பெற்றுள்ளார்.
# சஞ்சீவ் வெங்கட்

## தொழில்

### திரைப்படம்

*சந்திரலேகா* (1995), *நிலாவே வா* (1998), *பத்ரி* (2001) போன்ற படங்களில் விஜய்யின் நண்பராக துணை வேடங்களில் சஞ்சீவ் நடித்து தனது தொழில் வாழ்க்கையைத் தொடங்கினார். பின்னர் *சாமி 2* (2018), *யானை* (2022), *ட்ராமா* (2025) போன்ற படங்களில் நடித்தார்.
# சஞ்சீவ் வெங்கட்

## தனிப்பட்ட வாழ்க்கை

சஞ்சீவ்வும் விஜயும் சென்னை இலயோலா கல்லூரியில் காட்சித் தொடர்பியலை ஒன்றாக பயின்றனர். இவர் நடிகை மஞ்சுளா விஜயகுமாரின் மருமகன் ஆவார். இவரது ஒரே சகோதரி சிந்து (இறப்பு 2005) ஒரு நடிகையாவார்.  
சஞ்சீவ் 2009 ஆம் ஆண்டு நடிகை பிரீத்தி சஞ்சீவை மணந்தார். இந்த இணையருக்கு லயா (பிறப்பு 2010), ஆதவ் (பிறப்பு 2014) ஆகிய இரண்டு குழந்தைகள் உள்ளனர்.
# சஞ்சீவ் வெங்கட்

## திரைப்படவியல்

### தொலைக்காட்சித் தொடர்கள்

| ஆண்டு | பெயர் | பாத்திரம் | மேற்கோள்கள் | அலைவரிசை |
| --- | --- | --- | --- | --- |
| 2002–2003 | *மெட்டி ஒலி* | இளங்கோ | அறிமுகத் தொடர் | சன் தொலைக்காட்சி |
| 2002–2003 | *நம்பிக்கை* | சஞ்சீவ் | சன் தொலைக்காட்சி |  |
| 2003 | *பணம்* | சுந்தர் | பொதிகை தொலைக்காட்சி |  |
| 2003–2005 | *அண்ணாமலை* | விநாயகம் "வினைய்" | சன் தொலைக்காட்சி |  |
| 2003–2007 | *அவர்கள்* | இரவீந்திரன் | சன் தொலைக்காட்சி |  |
| 2003–2009 | *ஆனந்தம்* | அர்ஜுண் | சன் தொலைக்காட்சி |  |
| 2004–2006 | *அகல்யா* | சித்தார்த் | சன் தொலைக்காட்சி |  |
| 2004–2006 | *மனைவி* | மதன்/நந்தகுமார் | சன் தொலைக்காட்சி |  |
| 2005–2007 | *வேப்பிலைக்காரி* | முத்து ரகுபதி "ரகுபதி" | சன் தொலைக்காட்சி |  |
| 2004–2007 | *மை டியர் பூதம்* | விஜய் | சன் தொலைக்காட்சி |  |
| 2006 | *சூப்பர் பாய்* (தெலுங்கு) |  |  |  |
| 2006–2007 | *கஸ்தூரி* | இராகவ் | சன் தொலைக்காட்சி |  |
| 2006–2007 | *சாரதா* | சூரியா | ராஜ் தொலைக்காட்சி |  |
| 2006 | *பெண்* | சோலையப்பன் "சோலை" | சன் தொலைக்காட்சி |  |
| 2007–2013 | *திருமதி செல்வம்* | செல்வம் | சன் தொலைக்காட்சி |  |
| 2008–2009 | *நாலாவது முடிச்சு* | சிரஞ்சீவி | ஜெயா தொலைக்காட்சி |  |
| 2008–2010 | *ரேகா ஐபிஎஸ்* | பிரசன்னா | கலைஞர் |  |
| 2008 | *மணிக்கூண்டு* | சிவா | சன் தொலைக்காட்சி |  |
| 2008 | *கலசம்* | செல்வம் | சன் தொலைக்காட்சி |  |
| 2009 | *சிவசக்தி* | செவ்வாழை | சன் தொலைக்காட்சி |  |
| 2009 | *நாணல்* | குமரன்/கணேஷ் (மருத்துவர் மற்றும் காவல்துறை அதிகாரி) | அந்தத் தொடரின் உச்சக்கட்டத்தில் இரட்டை வேடம் தெரிந்தது. | கலைஞர் |
| 2009–2010 | *மேகலா* | பிரதாப்/கண்ணன் | சன் தொலைக்காட்சி |  |
| 2009–2011 | *விளக்கு வச்சா நேரத்துல* | பிரதாப் | கலைஞர் |  |
| 2010–2012 | *இதயம்* | வால்மீகி | சன் தொலைக்காட்சி |  |
| 2011 | *தென்றல்* | செல்வம் | 2011ல் திருமதி செல்வம் தென்றல் குடும்பம் என்ற கலப்பு பாகம் | சன் தொலைக்காட்சி |
| 2011–2013 | *அவள்* | மகேஷ் | விஜய் தொலைக்காட்சி |  |
| 2011–2013 | *துளசி* | பிரசன்னா | ஜீ தமிழ் |  |
| 2014 | *காரை* | ராகவன் | சன் தொலைக்காட்சி |  |
| 2017–2018 | *யாரடி நீ மோகினி* | முத்தரசன் "முத்து" | ஜீ தமிழ் |  |
| 2018–2020 | *கண்மணி* | கண்ணன்/காளி | சன் தொலைக்காட்சி |  |
| 2021 | *சித்தி–2* | திருநாவுக்கரசு | சன் தொலைக்காட்சி |  |
| 2022 | *கண்ட நாள் முதல்* | குட்டி புலி | கலர்சு தமிழ் |  |
| 2023–2024 | *வானத்தைப்போல* | வீரசிங்கம் | சன் தொலைக்காட்சி |  |
| 2024 | Selvam | சன் தொலைக்காட்சி |  |  |
| 2025 | *வேடுவன்* | ஜீ5 | } |  |
# சஞ்சீவ் வெங்கட்

## திரைப்படவியல்

### திரைப்படங்கள்

- *வேறுவிதமாகக் குறிப்பிடப்படாதவை, அனைத்துப் படங்களும் தமிழ் படங்களாகும்.*  
| 1989 | *பொன்மனச் செல்வன்* | ஹாங்காங் அண்ணாமலை (நாட்டாமை) மகன் | மாஸ்டர் சஞ்சய் என்று குறிப்பிடப்படுகிறார் |
| --- | --- | --- | --- |
| 1995 | *சந்திரலேகா* | ரஹீமின் நண்பர் | அங்கீகரிக்கப்படாத பாத்திரம் |
| 1998 | *நிலாவே வா* | பாஷா |  |
| 1999 | *பூப்பறிக்க வருகிறோம்* | வசந்த் |  |
| 1999 | *இராணியன்* | இரணியனின் சகோதரர் |  |
| 2001 | *பத்ரி* | ஜூட் |  |
| 2002 | *காமராசு* | ரோகு |  |
| 2002 | *என் மன வானில்* | வேலு |  |
| 2003 | *புதிய கீதை* | லாரன்ஸ் |  |
| 2005 | *செல்வம்* | செந்தில் |  |
| 2006 | *நெஞ்சிருக்கும் வரை* | சஞ்சீவ் |  |
| 2009 | *பாலைவனச் சோலை* | ரமணா |  |
| 2018 | *சாமி 2* | சந்தோஷ் |  |
| 2019 | *அக்னி தேவி* | தீபக் |  |
| 2021 | *மாஸ்டர்* | ஜேடியின் நண்பர் |  |
| 2022 | *அன்பறிவு* | டிஎஸ்பி நரேஷ் பாண்டியன் |  |
| *யானை* | ஜெயச்சந்திரன் |  |  |
# சஞ்சீவ் வெங்கட்

## திரைப்படவியல்

### மெய்ம்மை நிகழ்ச்சிகள்/நேரடி நிகழ்ச்சிகள்

| ஆண்டு | தலைப்பு | பங்கு | அலைவரிசை | குறிப்பு |  |
| --- | --- | --- | --- | --- | --- |
| 2007–2013 | *மானாட மயிலாட* | தொகுப்பாளர் | கலைஞர் |  |  |
| 2007–2013 | *மானாட மயிலாட* கிராண்ட் ஃபினாலே | தொகுப்பாளர் | கலைஞர் |  |  |
| 2012 | *கையில் ஒரு கோடி நீங்கள் தயாரா?* | அவராகவே (விருந்தினர், அத்தியாயம்: 29) | சன் தொலைக்காட்சி |  |  |
| 2013 | *நம்ம வீட்டு கல்யாணம்* | அவராகவே (விருந்தினர், அத்தியாயம்: 222) | விஜய் தொலைக்காட்சி |  |  |
| 2017 | *ஜீ டேன்ஸ் லீக்* | போட்டியாளர் | ஜீ தமிழ் |  |  |
| 2017 | *ஜீ சூப்பர் டேலண்ட்ஸ்* | தொகுப்பாளர் | ஜீ தமிழ் |  |  |
| 2017 | *மெர்சல் ஆடியோ வெளியீடு* | தொகுப்பாளர் | சன் டிவி |  |  |
| 2021–2022 | *பிக் பாஸ் தமிழ் 5* | போட்டியாளர் | விஜய் தொலைக்காட்சி | 53வது நாளில் நுழைந்தது  
91வது நாளில் வெளியேற்றப்பட்டார் | } |
# சஞ்சீவ் வெங்கட்

## திரைப்படவியல்

### பின்னணிக் குரல் கலைஞராக

| 2002 | *பத்திக்கிச்சி* | தேவகுரு | தமிழ் |
| --- | --- | --- | --- |
| 2003 | *ஆஹா எத்தனை அழகு* | மிதுன் தேஜஸ்வி | தமிழ் |
| 2004 | *ராமகிருஷ்ணா* | ஜெய் ஆகாஷ் | தமிழ் |
| 2011 | *உயர்திரு 420* | சினேகன் | தமிழ் |
| 2022 | *சீதா ராமம்* | தருண் பாஸ்கர் | தமிழில் மொழிமாற்றம் செய்யப்பட்டது |
# சஞ்சீவ் வெங்கட்

## விருதுகளும், கௌரவங்களும்

| 2008 | விவேல் சின்னத்திரை விருது | சிறந்த நடிகர் | *திருமதி செல்வம்* | செல்வம் |  |
| --- | --- | --- | --- | --- | --- |
| தமிழ்நாடு அரசு தொலைக்காட்சி விருதுகள் | சிறந்த நடிகர் | *திருமதி செல்வம்* | செல்வம் |  |  |
| 2010 | சன் குடும்பம் விருதுகள் | சிறந்த நடிகர் | *திருமதி செல்வம்* | செல்வம் |  |
| 2011 | ரிலையன்ஸ் பிக் தமிழ் பொழுதுபோக்கு விருதுகள் | ஆண்டின் மிகவும் பொழுதுபோக்கு நடிகர் | *திருமதி செல்வம்* | செல்வம் |  |
| 2012 | சன் குடும்பம் விருதுகள் | சிறந்த ஜோடி | *திருமதி செல்வம்* | செல்வம் & அர்ச்சனா | அபிதாவுடன் பரிந்துரைக்கப்பட்டது |
| 2018 | கலாட்டா நக்ஷத்ரா டிவி & திரைப்பட விருதுகள் | சிறந்த நடிகர் | *யாரடி நீ மோகினி* | முத்தரசன் |  |
| 2019 | சன் குடும்பம் விருதுகள் | சிறந்த நடிகர் | *கண்மணி* | கண்ணன் |  |
| சன் குடும்பம் விருதுகள் | சிறந்த ஜோடி | கண்மணி | கண்ணன் & சௌந்தர்யா | லீஷா எக்லேர்சுடன் பெற்றது | } |
# அ. கலையரசன்

**அ. கலையரசன்** (*A. Kalaiarasan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவாரூர் மாவட்டம் பி. சந்தானபுரம் கிராமத்தினைச் சேர்ந்தவர். பந்தநல்லூர் அரசு பள்ளியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழக கட்சியினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் நன்னிலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இசுட்ரோன்சியம் டைசிலிசைடு

**இசுட்ரோன்சியம் டைசிலிசைடு** (*Strontium disilicide*) என்பது SrSi<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஓர் இருமச் சேர்மமான இது இசுட்ரோன்சியமும் சிலிக்கானும் சேர்வதால் உருவாகிறது.
# இசுட்ரோன்சியம் டைசிலிசைடு

## தயாரிப்பு

இசுட்ரோன்சியம் ஆக்சைடு அல்லது இசுட்ரோன்சியம் கார்பனேட்டை சிலிக்கான் அல்லது சிலிக்கான் ஆக்சைடு மற்றும் நிலக்கரியுடன் இணைப்பதன் மூலம் இசுட்ரோன்சியம் டைசிலிசைடைத் தயாரிக்கலாம்:  
::SrO + 2Si + С -> SrSi<sub>2</sub> + CO
::SrCO<sub>3</sub> + 2SiO<sub>2</sub> + 4C -> SrSi<sub>2</sub> + 4CO + CO<sub>2</sub>
# இசுட்ரோன்சியம் டைசிலிசைடு

## இயற்பியல் பண்புகள்

இசுட்ரோன்சியம் டைசிலிசைடு P4132 என்ற இடக்குழுவில் கனசதுர படிக அமைப்புடன் வெள்ளி-சாம்பல் நிறப் படிகங்களாக a = 6.540 Å என்ற அலகு செல் அளவுருக்களுடன் உருவாகிறது. அடர்த்தி 3.40 கிலோ/லி என அளவிடப்படுகிறது. ஆனால் அலகு செல் அளவை அடிப்படையாகக் கொண்டு, இது 3.43 கிலோ/லி ஆக இருக்க வேண்டும். சிலிக்கான் அணுக்கள் ஒரு முப்பரிமாண அணிக்கோவையை உருவாக்குகின்றன. மிகச்சிறிய Si-Si பிணைப்பு தூரம் 2.41 Å ஆகும். இது திட சிலிக்கானை விட சற்று அதிகம். Si-Si-Si கோணங்கள் ∠ 113.03° ஆகும். ஒவ்வொரு சிலிக்கான் அணுவும் மற்ற மூன்று சிலிக்கான் அணுக்களுடன் இணைகின்றன. எட்டு சிலிக்கான் அணுக்கள் ஒவ்வொரு இசுட்ரோன்சியம் அணுவையும் ஆறு 3.21 Å அளவிலும் இரண்டு 3.43 Å அளவிலும் சுற்றி வருகின்றன.
# இசுட்ரோன்சியம் டைசிலிசைடு

## வேதிப் பண்புகள்

நீர் இசுட்ரோன்சியம் டைசிலிசைடு சேர்மத்தை சிதைக்கிறது:  
::SrSi<sub>2</sub> + 6H<sub>2</sub>O -> Sr(OH)<sub>2</sub> + 2SiO<sub>2</sub> + 5H<sub>2</sub>  
இசுட்ரோன்சியம் டைசிலிசைடு கனிம அமிலங்களுடன் வினைபுரிகிறது.
# இசுட்ரோன்சியம் டைசிலிசைடு

## பயன்கள்

SrSi2 என்பது ஒரு குறுகிய இடைவெளி குறைக்கடத்தி அல்லது வெயில் அரை உலோகம் என்றும், துளைகள் ஆதிக்கம் செலுத்தும் மின்சுமை ஏற்பிகளாக இருப்பதாகவும் கூறப்படுகிறது. வெப்ப மின் சாதனங்கள் மற்றும் இதன் தனித்துவமான பண்புகளைப் பயன்படுத்தக்கூடிய பிற பயன்பாடுகள் சாத்தியமான இதன் பயன்பாடுகளில் அடங்கும்
# கோரக் மாவட்டம்

மாவட்டங்கள்]]
**கோரக் மாவட்டம்** (*Ghorak district*), ஆப்கானித்தான் நாட்டின் கந்தகார் மாகாணத்தில் உள்ள மாவட்டங்களில் ஒன்றாகும். இதன் நிர்வாகத் தலைமையிடம் *கோரக்* ஆகும்.
# கோரக் மாவட்டம்

## அமைவிடம்

கந்தகார் மாகாணத்தின் வடமேற்கில் அமைந்த கோரக் மாவட்டத்தின் மேற்கில் ஹெல்மண்ட் மாகாணம், வடக்கில் நெஷ் மாவட்டம் கிழக்கில் காக்ரேஸ் மாவட்டம் மற்றும் தெற்கில் மேவந்த் மாவட்டம் எல்லைகளாக உள்ளது.
# பி. பத்மாவதி

**பி. பத்மாவதி** (*P. Padmavathy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவாரூர் மாவட்டம் மேலநலநல்லூர் கிராமத்தினைச் சேர்ந்தவர். பள்ளிக் கல்வியினை முடித்துள்ள பத்மாவதி இந்தியப் பொதுவுடமைக் கட்சியினைச் சார்ந்தவர். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் நன்னிலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# காக்ரேஸ் மாவட்டம்

மாவட்டங்கள், இளம் பச்சை நிறத்தில் காக்ரேஸ் மாவட்டம்]]  
**காக்ரேஸ் மாவட்டம்** (*Khakrez District*), ஆப்கானித்தான் நாட்டின் கந்தகார் மாகாணத்தில் உள்ள மாவட்டங்களில் ஒன்றாகும். வடமத்திய கந்தகார் மாகாணத்தில் அமைந்த இம்மாவட்டத்தின் நிர்வாகத் தலைமையிடம் *காக்ரேஷ்* ஆகும்.
# காக்ரேஸ் மாவட்டம்

## அமைவிடம்

காக்ரேஸ் மாவட்டத்தின் மேற்கில் கோரக் மாவட்டம், தெற்கில் மேவந்த் மாவட்டம் மற்றும் ஜாரி மாவட்டம், கிழக்கில் அர்கந்தாப் மாவட்டம் மற்றும் ]ஷா வாலி கோட் மாவட்டம், வடக்கில் நெஷ் மாவட்டம் எல்லைகளாக உள்ளது.
# காக்ரேஸ் மாவட்டம்

## பிற விவரங்கள்

இதன் மக்கள் தொகை 20,000க்கும் மேற்பட்டது. சுலைமான் மலைத்தொடரின் அடிவாரத்தில் அமைந்த இம்மாவட்டத்தில் புகழ்பெற்ற *ஷா ஆகா தர்கா* உள்ளது.
# ஆப்கான்-சீக்கியப் போர்கள்

**ஆப்கான்-சீக்கியப் போர்கள்** (*Afghan–Sikh wars*), ஆப்கானின் துராணிப் பேரரசர்களுக்கும், பஞ்சாபின் சீக்கிய சிற்றரசுகள் மற்றும் சீக்கியப் பேரரசுக்கு இடையே 1748 முதல் 1837 முடிய நடைபெற்ற இடைவிடாத போர் ஆகும். போரின் முடிவில் சீக்கியப் படைகள் ஆப்கானியர்களிடமிருந்து முல்தான், காஷ்மீர், பெசாவர் மற்றும் கைபர் கணவாயைக் கைப்பற்றி போரில் வெற்றி பெற்றனர்.
# ஆப்கான்-சீக்கியப் போர்கள்

## பின்னணி

பாரசீக மன்னர் நாதிர் ஷாவின் இறப்பிற்கு 4 ஆண்டுகள் கழித்து, ஆப்கானித்தானில் அகமது ஷா துரானி தலைமையில் புதிய துராணிப் பேரரசு ஆட்சி அமைந்தது. 1716ஆம் ஆண்டில் முகலாயப் பேரரசிடமிருந்து விடுபட்டு, தன்னாட்சியுடன் ஆண்டு கொண்டிருந்த சீக்கிய கூட்டமைப்பு ஆப்கானின் பகுதிகளை கைப்பற்ற அகமது ஷா துரானியின் படைகளுக்கு எதிராக பல தசாப்தங்களாக போரிட்டனர்.
# ஆப்கான்-சீக்கியப் போர்கள்

## அகமது ஷா அப்தாலியின் படையெடுப்புகள்

12 சனவரி 1748 அன்று ஆப்கானித்தான் மன்னர் அகமது ஷா துரானி லாகூர் மீது படையெடுத்து கைப்பற்றினார். எனவே முகலாய லாகூர் ஆளுநர் ஷா நவாஸ் கான் தில்லிக்குத் தப்பிச் சென்றார்.ஆப்கானிய மன்னர் அகமது ஷா துரானி லாகூருக்கு ஒரு ஆப்கானிய ஆளுநரை நியமித்து, |பஞ்சாபை நோக்கிப் படைகளை செலுத்தினான். 1748 மனுப்பூர் போரில், ஆப்கானியப் படைகள், சீக்கிய கூட்டமைப்பு உதவியுடன் முகலாயப் படைகள் வெற்றி பெற்றது.எனவே ஆப்கானியப் படைகள் கந்தகாருக்கு தப்பி ஓடினர்.
ஆப்கானியரிடம் இழந்த லாகூரை 12 ஏப்ரல் 1752 அன்று மீண்டும் சீக்கியர்கள் கைப்பற்றினர்.  
சீக்கியர்கள் கொரில்லா போர் முறையில் பஞ்சாபிலிருந்து ஆப்கானியப் படைகளை வெளியேற்றினர். நவம்பர் 1757ல் சீக்கியர்களின் தல் கல்சா படைகள் அமிர்தசரஸ் போரில் *தைமூர் ஷா துரானி* தலைமையிலான ஆப்கானியப் படைகளை வென்றது. லாகூரின் வீழ்ச்சிக்குப் பின்னர் ஆப்கானிய தலைமைப் படைத்தலைவர் ஜெகான் கான் மற்றும் மன்னர் தைமூர் ஷா துரானி நகரத்திலிருந்து வெளியேறி, செனாப் ஆறு மற்றும் ராவி ஆறுகளை கடக்க முயற்சி செய்கையில், ஆயிரக்கணக்கான ஆப்கானிய வீரர்கள் நீரில் மூழ்கி இறந்தனர்.மேலும் போர்க் கைதிகளாக பிடிபட்ட ஆப்கானிய வீரர்களைக் கொண்டு அமிர்தசரஸ் பொற்கோயிலின் குளத்தை சுத்தப்படுத்தினர்.1758ஆம் ஆண்டில், சீக்கியர்கள் ஆப்கானிய படைத்தலைவர் சாதத் கான் அஃப்ரிடியின் படைகளை தோற்கடித்தனர். அஃப்ரிடி ஜலந்தரிலிருந்து தப்பி ஓடினார். அதைத் தொடர்ந்து ஆப்கானிய இராணுவம் அனைத்து திசைகளிலிருந்தும் தோற்கடிக்கப்பட்டது. சீக்கியர்கள் லாகூரைக் கைப்பற்றி சூறையாடியனர்.  
தொடர் தோல்விக்குப் பின் அகமது ஷா துரானி, சீக்கியர்களுக்கு எதிராகப் புனிதப் போரில் பங்கெடுக்க கலாத் கானை உதவிக்கு அழைத்தார். 1765ல் பஞ்சாப் மீது படையெடுத்த ஆப்கானியப் படைகள் சீக்கியர்களிடம் தோற்று ஓடினர்.  
1772ல் முல்தான் நகரத்தை ஆப்கானியர்களிடமிருந்து சீக்கியர்கள் கைப்பற்றினர்.1772 முதல் 1780ஆம் ஆண்டு வரை சீக்கியர்களின் இடைவேளைக் காலம் என அழைப்பர்.
# ஆப்கான்-சீக்கியப் போர்கள்

## தைமூர் ஷா துரானியின் படையெடுப்புகள்

படைவீரர்கள், ஆண்டு 1847]]
அகமது ஷா துரானியின் இறப்பிற்குப் பின்னர் தைமூர் ஷா துரானி ஆப்கானின் மன்னரானர். ஆப்கானியப் படைகளின் சுணக்கம் காரணமாகவும், பைசுல்லா கானின் புரட்சி காரணமாகவும் தைமூர் ஷா பெசாவரில் ஓய்வு எடுத்துக் கொண்டிருந்தார். 1779ஆம் ஆண்டில் தைமூர் ஷா துரானி, சீக்கியர்களின் வசமிருந்த முல்தான் மற்றும் பெசாவர் மீது படையெடுக்க முடிவு செய்தார். ஆனால் தைமூர் ஷாவுக்கு பிரபுக்கள் ஆதரவு இல்லாததால், இராஜதந்திர முறையில் முல்தானை மீட்க, தனது பிரதிநிதியாக ஹாஜி அலி கானை சிறு படையுடன் அனுப்பி வைத்தார். முல்தான் சீக்கியர்களை மிரட்டி அடிபணிய வைக்க முயன்ற் ஹாஜி அலி கானை சீக்கியர்கள் மரத்தில் கட்டி சுட்டுக் கொன்றனர். ஹாஜி அலி கானுடன் வந்திருந்த படைகளை தப்பிச் சென்று நடந்ததை தைமூர் ஷாவிடம் கூறினர். தலைமையில் 18,000 படைவீரர்களுடன் முல்தானை தாக்கச் சென்றார். அதிகாலைப் பொழுதில், ஆப்கான் படைகள் சீக்கிய முகாம்கள் தாக்குதல் தொடுத்ததால், நிலை தடுமாறிய சீக்கியப் படையினரில் 3,000 பேர் கொல்லப்பட்டனர் மற்றும் 500 பேர் ஜீலம் ஆற்றைக் கடக்கும் போது மூழ்கி இறந்தனர். 2,000 பேர் தப்பி ஜீலம் ஆற்றைத் தாண்டி மறுகரை அடைந்தனர்.  
அந்த வெற்றிக்குப் பிறகு, தைமூர் ஷா துரானி, ஷுஜாபாத்தில், தன்னை எதிர்த்த சீக்கியப் படைகளை பிப்ரவரி 8, 1780 அன்று ஒரு கடுமையான போரில் வென்றார். இப்போரில் 2,000 சீக்கியர்கள் இறந்தனர். எஞ்சியவர்கள் லாகூர் நோக்கி பின்வாங்கினர். சூஜாபாத்திலிருந்து முல்தான் நோக்கிச் சென்ற தைமூர் ஷா 18 பிப்ரவரி 1780 அன்று முல்தான் கோட்டையைக் கைப்பற்றி அங்கிருந்த சீக்கியப் படைகளை படுகொலை செய்தார்., சனவரி 1797ல் சாமன் ஷா துரானி லாகூர் மீது படையெடுத்தார்.. பின்னர் 13 சனவரி 1797 அன்று சாமன் ஷா துரானி அமிர்தசரஸ் மீது படையெடுத்து சென்ற போது, சீக்கியர்களால் தோல்வியடைந்தார். காபூலில் தனது ஆட்சிக்கு எதிராக பாரசீகர்கள் மற்றும் தன் உடன்பிறந்தவன் முகமது ஷா துரானியின் செய்யும் சூழ்ச்சிகளை முறியடிக்க சாமன் ஷா துரானி பஞ்சாப் போரை இடையில் நிறுத்தி விட்டு காபூல் சென்றார். இதனால் சீக்கியர்கள் தாங்கள் இழந்த லாகூர் நகரத்தை மீண்டும் கைப்பற்றினர்.
# ஆப்கான்-சீக்கியப் போர்கள்

## தைமூர் ஷா துரானியின் படையெடுப்புகள்

### இரண்டாம் படையெடுப்பு

காபூல் நகரத்தில் சாமன் ஷா துரானி தனது சகோதரன் முகமது ஷா துரானியுடன் அரசியல் ஒப்பந்தம் செய்து கொண்டு, 1798ம் ஆண்டில் பஞ்சாப் மீதான தாக்குதலை நடத்தி, லாகூர் நகரத்தை எவ்வித எதிர்ப்பின்றி கைப்பற்றினர்.  
ஜமான் ஷா தில்லியை நோக்கிப் படையெடுக்கத் திட்டமிட்டார், ஆனால் சீக்கியர்கள் அவரது முகாமைச் சுற்றியுள்ள சுமார் 150 கி.மீ. பகுதிக்குப் பேரழிவை ஏற்படுத்தி, விநியோகங்களைத் தடுத்ததுடன், சிறுசிறு மோதல்களிலும் ஈடுபட்டனர். காபூலுடனான தனது தொடர்பைத் துண்டிக்கக்கூடிய ஒரு உறுதியான எதிரியை எதிர்கொண்ட ஜமான் ஷா, விவேகத்துடன் செயல்பட்டு, 1799 ஆம் ஆண்டு சனவரி 4 ஆம் தேதி தனது படைகளுடன் ஆப்கானிஸ்தானுக்குத் திரும்பினார்.ஜாமன் ஷா துரானி சீக்கிய கூட்டமைப்பை பிரித்தாள,19 வயது சீக்கியரான ரஞ்சித் சிங்கை லாகூர் ஆளுநராக நியமித்து, பெசாவரை அடைந்தார். வழியெங்கும் சீக்கியர்கள் ஜீலம் ஆறு வரை ஆப்கானியர்களைத் தொடர்ந்து தொந்தரவு செய்தனர். நதியைக் கடக்கும்போது ஏற்பட்ட வெள்ளப்பெருக்கினால், ஜமான் ஷா தனது பெரும்பாலான வீரர்களையும், பொருட்களையும், கனரகப் பீரங்கிகளையும் இழந்தார். இறுதியில், 1799-ஆம் ஆண்டின் பிற்பகுதியில், ஜமான் ஷாவும் அவரது எஞ்சிய படையும் போர்ப்பயணத்தால் சோர்வடைந்த நிலையில் கந்தகாரை அடைந்தனர்.
# ஆப்கான்-சீக்கியப் போர்கள்

## தைமூர் ஷா துரானியின் படையெடுப்புகள்

### மூன்றாம் படையெடுப்பு

1800ஆம் ஆண்டின் வசந்த காலத்தின் போது ஜாமன் ஷா துரானி பஞ்சாப் மீது மூன்றாம் முறையாக படையெடுத்தார். சீக்கியர்களின் புரட்சிகாரர் ரஞ்சித் சிங் உடன் சதி வலை பின்னினார். இருப்பினும் காபூலில் தன் சகோதரன் முகமது ஷா துரானி மீண்டும் செய்த அரசியல் சதித்திட்டத்தை முறியடிக்க படைகளுடன் காபூல் சென்றார். அங்கு தன் சகோதரன் முகமது ஷா துரானி, ஜாமன் ஷா துரானியை பதவியிலிருந்து நீக்கி ஆப்கான் அரியணை ஏறினார்.
# ஆப்கான்-சீக்கியப் போர்கள்

## இரஞ்சித் சிங்கின் படையெடுப்புகள்

1813ல் பஞ்சாபின் வடக்கே உள்ள அட்டோக் கோட்டையை ஆப்கானிய பிரதம அமைச்சர் வசீர் பதே கான் முற்றுகையிட்டு கைப்பற்றினார். . எனவே பஞ்சாபிலிருந்து ஒரு சீக்கியப் படை கோட்டையை மீண்டும் கைப்பற்ற இரண்டு மாதங்கள் ஆப்கானியருடன் போரிட்டனர். சீக்கிய திவான் மொக்கம் சந்த் ஆறுகளிலிருந்து அட்டோக் கோட்டைச் செல்லும் நீர் வழிகளை அடைத்தார்.இதனால் நீரின்றி வாடிய ஆப்கானிய வீரர்கள் நீர்ச்சத்து குறைப்பாட்டால் நோயுற்றனர். எனவே ஆப்கானியப் படைகள் அட்டோக் கோட்டையைத் தகர்த்து கொண்டு 2,000 வீரர்கள் உயிர் தப்பி பிழைத்தனர்.  
15,000 குதிரைப்படை வீரர்களுடன் ஆப்கானிய பிரதம அமைச்சர் பதே கான் காஷ்மீர் மீது படையெடுத்தார்.ஏப்ரல் 1813ல் அட்டோக் கோட்டை மீதும் படையெடுத்தான். அதே சமயம் ரஞ்சித் சிங் பெரும் தரைப்படை மற்றும் குதிரை படை வீரர்களுடன் ஆப்கானியர்களை எதிர்த்துப் போரிட்டார்.  
12 சூலை 1813 அன்று ஆப்கானியப் படை வீரர்களுக்கான வினியோகம் தடை செய்யப்பட்டதால்,
சீக்கிய திவான் மொக்கம் சந்த் நய்யார் அட்டோக்கிலிருந்து 8 கிலோமீட்டர் தொலைவில் உள்ள ஐதருக்கு படைகளுடன் சென்றார். 13 சூலை 1813 அன்று திவான் மொக்கம் ச்ந்த் நய்யார் குதிரைப்படையை நான்கு பிரிவுவாகப் பிரித்தார். அதில் ஒரு படைப் பிரிவுக்கு அரி சிங் நல்வா தலைமை வகித்தார். சீக்கியர்களுக்கு எதிரான ஆப்கானியப் படைகளுக்கு தோஸ்த் முகமது கான் தலைமை வகித்தார்.  
பதே கான் தலைமையிலான பஷ்தூன் குதிரைப்படை வீரர்கள், சீக்கிய பீரங்கிப் படைகள் மீது தாக்குதல் நடத்தினர். தன் சகோதரன் தோஸ்த் முகமது கான் இறந்துவிட்டான் என்று அஞ்சிய ஃபதே கான், காபூலுக்குத் தப்பி ஓடினார். சீக்கியர்கள், ஆப்கானியர்கள் விட்டுச் சென்றதால் ஆப்கானிய முகாமைக் கைப்பற்றினர்.  
அட்டோக் மீதான சீக்கியர்களின் வெற்றிக்குப் பிறகு, மகாராஜா ரஞ்சித் சிங், ஆப்கானிய துரானிப் பேரரசில் இருந்த காஷ்மீர் மீது படையெடுத்தார். A late Autumn start postponed the campaign until the next spring. சீக்கியப் படைத்தலைவர் ராம் தயாள் தலைமையில் 30,000 படைவீரர்களுடன் பாரமுல்லா நோக்கி படை நடத்தினார். ராஜா ரஞ்சித் சிங் 20,000 படைவீரர்களுடன் பூஞ்ச் மீது படையெடுத்தார்.  
20 சூலை 1814 அன்று தளபதி ராம் தயாள் தலைமையிலான படைகள் பாரமுல்லா கோட்டையைக் கைப்பற்றினர். பின் ராம் தயாள் படைகள் சிறிநகரை முற்றுகையிட்ட போது, காஷ்மீரின் ஆப்கானிய ஆளுநர் அசீம் கான், சீக்கியர்களுடன் அமைதி உடன்படிக்கைக்கு தயாரானர். சீக்கியர்களின் அமிர்தசரஸ், லாகூர் மற்றும் காஷ்மீர் வெற்றிகள் கொண்டாடப்பட்டது.
# ஆப்கான்-சீக்கியப் போர்கள்

## இரஞ்சித் சிங்கின் படையெடுப்புகள்

### முல்தான் முற்றுகை

சனவரி மாத தொடக்கத்தில், சீக்கியப் படைகள் முசாபர்கர் மற்றும் கான்கரில் உள்ள நவாப் முசாஃபர் கானின் கோட்டைகளைக் கைப்பற்றுவதன் மூலம் தங்கள் படையெடுப்பைத் தொடங்கியது. பிப்ரவரியில், கராக் சிங்கின் தலைமையிலான சீக்கியப் படை முல்தானை அடைந்து, முசாஃபர் செலுத்த வேண்டிய பெரும் கப்பத்தொகையைச் செலுத்துமாறும், கோட்டையை ஒப்படைக்குமாறும் உத்தரவிட்டது, ஆனால் முசாஃபர் மறுத்துவிட்டார். சீக்கியப் படைகள் நகரத்திற்கு அருகில் நடந்த ஒரு போரில் வெற்றி பெற்றது. ஆனால் முசாஃபர் கோட்டைக்குள் பின்வாங்குவதற்கு முன்பு அவரைக் கைப்பற்ற முடியவில்லை. சீக்கிய இராணுவம் மேலும் பீரங்கிகளைக் கேட்டது. இராஜா ரஞ்சித் சிங் அவர்களுக்கு ஜம்ஜமா மற்றும் பிற பெரிய பீரங்கிக் குண்டுகளை அனுப்பினார். அவை கோட்டையின் சுவர்கள் மீது குண்டுமழை பொழிந்தன. சூன் மாத தொடக்கத்தில், சாது சிங் மற்றும் ஒரு சிறிய அகாலி குழுக்கள் கோட்டைச் சுவர்களைத் தாக்கினர், அப்போது சுவரில் ஒரு பிளவைக் கண்டுபிடித்தனர். அவர்கள் கவனக்குறைவாக இருந்த கோட்டைப் படையினருடன் போரிட உள்ளே ஓடியபோது, பெரிய சீக்கிய இராணுவம் உஷார்படுத்தப்பட்டு, அந்தப் பிளவு வழியாக கோட்டைக்குள் நுழைந்தது. முசாஃபரும் அவரது மகன்களும் கோட்டையைப் பாதுகாக்க ஒரு திடீர்த் தாக்குதல் நடத்த முயன்றனர், ஆனால் போரில் கொல்லப்பட்டனர். முல்தான் நகரம் சீக்கியர்களிடம் வீழ்ந்த பின்னர் பெசாவரில் ஆப்கானியர்கள் தங்கள் செல்வாக்கை இழந்தனர்ர். இதனால் சீக்கியப் படைகள் எளிதாக பெசாவர் நகரத்தைக் கைப்பற்றினர்.
# ஆப்கான்-சீக்கியப் போர்கள்

## இரஞ்சித் சிங்கின் படையெடுப்புகள்

### சோபியான் சண்டை

காஷ்மீரின் சோபியானில் சீக்கியர்களுக்கும், ஆப்கானியர்களுக்கும் இடையே நடைபெற்ற போர், 18919ல் காஷ்மீர் மீதான சீக்கியர்களின் படையெடுப்புக்கு காரணமானது. ஆப்கானியர்களுக்கு எதிரான இப்போரில் சீக்கியர்கள் வென்றதால், காஷ்மீர் சீக்கியப் பேரரசில் இணைக்கப்பட்டது.திவான் மொக்கம் சந்தின் மகன் மோதி ராம் காஷ்மீர் ஆளுநாக நியமிக்கப்பட்டார்.
# ஆப்கான்-சீக்கியப் போர்கள்

## இரஞ்சித் சிங்கின் படையெடுப்புகள்

### நவ்செரா சண்டை

14 மார்ச் 1823 அன்று ஆப்கானியர்களுக்கும்-சீக்கியர்களுக்கும் இடையே நவ்செராவில் சண்டை ஏற்பட்டது. இதில் ஆப்கானிய படைத்தலைவர் யூசுசாய் என்பவரை இராஜா ரஞ்சித் சிங் வென்றார்.
# ஆப்கான்-சீக்கியப் போர்கள்

## இரஞ்சித் சிங்கின் படையெடுப்புகள்

### ஜம்ரூத் சண்டை

ஜம்ரூத் சண்டை, மூன்றாவது ஆப்கான்-சீக்கியப் போரில் நடந்த மிக முக்கியமான போராகும். அந்தப் போரின் முடிவு வரலாற்றாசிரியர்களிடையே சர்ச்சைக்குரியதாக உள்ளது. ஆப்கானியர்கள் பெசாவர் கோட்டையையும் நகரத்தையும் அல்லது ஜம்ரூத் நகரத்தையும் கைப்பற்றத் தவறியதை சிலர் சீக்கியர்களுக்குக் கிடைத்த வெற்றியாகக் கருதுகின்றனர். மறுபுறம், ஹரி சிங் நல்வா கொல்லப்பட்டதே ஆப்கானியர்களின் வெற்றிக்கு வழிவகுத்தது என்று சிலர் கூறுகின்றனர். டெக்சாஸ் ஏ&எம் சர்வதேச பல்கலைக்கழகத்தின் அரசியல் அறிவியல் பேராசிரியர் ஜேம்ஸ் நோரிஸ், அந்தப் போரின் முடிவு திட்டவட்டமற்றதாக இருந்தது என்று குறிப்பிடுகிறார்.
அமீர் தோஸ்த் முகமது கானை வரவேற்கும் சீக்கிய மன்னர் சேர் சிங், ஆண்டு 1850]]
# ஆப்கான்-சீக்கியப் போர்கள்

## இதனையும் காண்க

- முதலாம் ஆங்கிலேய-சீக்கியர் போர்
- இரண்டாம் ஆங்கிலேய–சீக்கியர் போர்
- சீக்கிய-நேபாளப் போர்
# ஆப்கீட்டு

**ஆப்கீட்டு** (*Hapkeite*) என்பது Fe<sub>2</sub>Si என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். 2000 ஆம் ஆண்டு அரேபிய தீபகற்பத்தில் உள்ள ஓமானில் கண்டுபிடிக்கப்பட்ட தோஃபர் 280 விண்கல்லில் இக்கனிமம் கண்டுபிடிக்கப்பட்டது. இந்த விண்கல் சந்திரனில் இருந்து தோன்றியிருக்கலாம் என்று நம்பப்படுகிறது. குறிப்பாக, இது சந்திரனின் மலைப்பாங்கான மேட்டுநிலப்பரப்பிலுள்ள சுண்ணக்கூழாங்கற் கலவைப் பாறையின் ஒரு துண்டாகத் தெரிகிறது. ஆப்கீட்டு கனிமத்தின் கலவை சிலிக்கான் மற்றும் இரும்பினால் ஆனது. மேலும் இது பூமியில் காணப்படும் பிற சிலிக்கான்-இரும்பு தாதுக்களைப் போன்றது. சந்திரனில் ஏற்பட்ட ஏதோ ஒரு தாக்கம் ஓரளவு உருகிய அல்லது ஆவியாக்கப்பட்ட பொருளை சுற்றுப்பாதையில் செலுத்தியதாகக் கருதப்படுகிறது.  
பன்னாட்டு கனிமவியல் சங்கம் ஆப்கீட்டு கனிமத்தை Hpk என்ற குறியீட்டால் அடையாளப்படுத்துகிறது.  
சிலிக்கான்-இரும்பின் 1:2 விகிதக் கலவை காரணமாக, ஆப்கீட்டுக்கு Fe<sub>2</sub>Si என்ற மூலக்கூற்று வாய்ப்பாடு வழங்கப்பட்டது. ஒளிபுகா, மஞ்சள் நிறத்தில் இருந்து வெள்ளி வரையிலான நுண்ணிய சமநீள படிகங்களாகக் காணப்படுகிறது.  
சந்திரனின் மண் துகள்களில் (விண்வெளி வானிலை) நீராவி படிவு பூச்சுகளின் இருப்பு மற்றும் முக்கியத்துவத்தை முன்னறிவித்த புரூசு ஆப்கேவின் நினைவாக இக்கனிமத்திற்கு ஆப்கீட்டு எனப் பெயரிடப்பட்டது.  
ஆப்கீட்டைத் தவிர, குபேயைட்டு, நாகைட்டு, இலின்சைட்டு, உலுயோபுசைட்டு, சூசைட்டு, சிஃபெங்கைட்டு மற்றும் சாங்போயிட்டு ஆகியவையும் இயற்கை இரும்பு சிலிசைடு தாதுக்களில் அடங்கும்.
# இலின்சைட்டு

**இலின்சைட்டு** (*Linzhiite*) என்பது FeSi<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இரும்பு சிலிசைடு கனிமமான இக்கனிமம் 1960 ஆம் ஆண்டுகளில் சோவியத் ஒன்றியத்தின் தோனெட்சுக்கு பகுதியில் கண்டுபிடிக்கப்பட்டது. பெர்டிசிலிசைட்டு என்று பெயரிடப்பட்டது. ஆனால் பன்னாட்டு கனிமவியல் சங்கத்தால் அங்கீகரிக்கப்படவில்லை. பின்னர் திபெத்தில் உள்ள இலின்சைக்கு அருகில் மீண்டும் கண்டுபிடிக்கப்பட்டது. இலின்சைட்டு மற்ற அரிய இரும்பு சிலிசைடு கனிமங்களான சிஃபெங்கைட்டு (Fe<sub>5</sub>Si<sub>3</sub>) மற்றும் நாகுயிட்டு (FeSi) ஆகியவற்றுடன் சேர்ந்து காணப்படுகிறது. என்ற குறியீட்டால் அடையாளப்படுத்துகிறது.
# புவனேசுவரி கோயில்

**புவனேசுவரி கோயில்** (*Bhubaneswari Temple*) இந்தியாவின் திரிபுரா மாநிலத்தில் உள்ள இராச்சுநகரில் அமைந்துள்ளது. இந்த இந்து கோயில் அகர்தலாவிலிருந்து 55 கிலோமீட்டர் தொலைவில் உள்ளது. கி.பி 1660–1675 ஆம் ஆண்டு காலத்தில் கட்டப்பட்டதாக நம்பப்படும் இக்கோயில், மகாராசா கோவிந்த மாணிக்யாவால் கட்டப்பட்ட அரண்மனைக்கு அடுத்ததாக அமைந்துள்ளது. இரவீந்திரநாத் தாகூரின் படைப்பில் இந்தக் கோயில் பற்றி குறிப்பிடப்பட்டுள்ளது.
# புவனேசுவரி கோயில்

## கட்டடக்கலை

இந்தக் கோயில் வங்காளத்தின் சர்ச்சலா பாணி கட்டிடக்கலையை பிரதிபலிக்கிறது. ஒரு தட்டையான உயர்த்தப்பட்ட மேடையுடன் அதன் மீது அறை ஒற்றை வளைவு நுழைவாயிலுடன் கட்டப்பட்டுள்ளது. வளைந்த கூரை ஒன்றுடன் கூடிய இறுதிக் கோபுரமும் உள்ளது.
# இரிக்னை

**இரிக்னை** (*Rignai*) என்பது இந்தியாவின் திரிபுரா மாநிலத்தில், முக்கியமாக திரிபுராவிலுள்ள பெண்கள் அணியும் ஒரு பாரம்பரிய போர்வை ஆடையாகும். இடுப்பில் சுற்றிக் கொண்டு இந்த ஆடை அணியப்படுகிறது. மார்பளவு சுற்றிக் கட்டப்பட்ட துணியான மேகேலா சாதோருடன் அணியும் மூன்று துண்டு பாரம்பரிய உடையின் ஒரு பகுதியான இரிசாவுடன் இணைந்து அணியப்படுகிறது. திரிபுரா பெண்கள் வீட்டிலும், பணியிடங்களிலும், குறிப்பிட்ட சிறப்பு சந்தர்ப்பங்களிலும் இந்த ஆடையை அணிந்து கொள்கிறார்கள்.
# இரிக்னை

## வகைகள்

மிகவும் குறிப்பிடத்தக்க இரிக்னை சமாத்வி பார் என்று அழைக்கப்படுகிறது. மேலும் இது அரக்கு நிறம் பிற வண்ணங்களால் சூழப்பட்ட வெள்ளைத் துணியைக் கொண்டுள்ளது. திருமண விழாக்கள் மற்றும் கோரியா பூசை மற்றும் அங்கிராய் பண்டிகை போன்ற முக்கியமான நிகழ்வுகளின் போது சமாத்வி பார் அணியப்படுகிறது.
# அசோக் குமார் பட்டாச்சார்யா

**அசோக் குமார் பட்டாச்சார்யா** *(Asoke Kumar Bhattacharyya)* (பிப்ரவரி -1- 1919 - சூன்- 11 -2016) இவர் ஒரு இந்திய தொல்பொருள் ஆய்வாளர், அருங்காட்சியக நிபுணர் கலை வரலாற்றாசிரியர் மற்றும் சமசுகிருதப் பேராசிரியர் ஆவார். அவர் ஓய்வு பெறும் வரை 10 ஆண்டுகாலம் கொல்கத்தாவில் உள்ள இந்திய ஆருங்காட்கியகத்தின் இயக்குநராக இருந்தார். இந்திய அரசு அவருக்கு ஏப்ரல் 2017 இல் மரணத்திற்குப் பின் பத்மசிறீ விருது வழங்கியது. பட்டாச்சார்யா கலை, தொல்லியல், கல்வெட்டு மற்றும் நாணயவியல் ஆகியவற்றின் பல்வேறு அம்சங்கள் குறித்து 29 புத்தகங்கள் வெளியிட்டுள்ளார். உலகம் முழுவதும் உள்ள பத்திரிகைகளில் நூற்றுக்கணக்ககான ஆராய்ச்சி கட்டுரைகளை எழுதியுள்ளார். 2012 ஆம் ஆண்டில் சமண சமய சிற்பங்கலைக்கு அவர் ஆற்றிய பங்களிப்பிற்காக புது தில்லியில் ஆச்சார்ய ஏமசந்திர சூரி சம்மன் புரசுகார் விருது வழங்கப்பட்டது.
# அசோக் குமார் பட்டாச்சார்யா

## வாழ்க்கை வரலாறு

பட்டாச்சார்யா வடக்கு கொல்கத்தாவில் பேராசிரியர் அரிமோகன் பட்டாச்சார்யாவுக்கு பிப்ரவரி - 1 - 1919 அன்று பிறந்தார். அவர் ஸ்காட்டிஷ் தேவாலய கல்லூரியின் தெற்குப் புறநகர் பகுதியில் உள்ள ஒரு பள்ளியில் பயின்றார். 1941 இல் கல்கத்தா பல்கலைக்கழகத்தில் கல்வெட்டு மற்றும் உருவப்படவியலில் சமசுகிருதத்தில் முதுகலைப்பட்டம் பெற்றார். 1952 இல் அரபு -பாரசீக வரலாற்றில் முதுகலைப்பட்டமும் பெற்றார். அவர் தனது இரண்டு முதுகலைப் பட்டப்படிப்பிலும் தங்கப் பதக்கம் பெற்றார். இதற்கிடையில் அவர் கபிர்தா மற்றும் புரந்திரா ஆகிய விருதுகளைப் பெற்றார். 1944 இல் சட்டப் படிப்பை முடித்தார். 1949 இல் பிரேம்சந்த் ராய்சந்த் உதவித்தொகையைப் பெற்றார். 1949 இல் இந்திய அருங்காட்சியகத்தில் உதவி கண்காணிப்பாளராகச் சேர்ந்த பின்னர், 1965 முதல் 1975 இல் ஓய்வு பெறும் வரை இந்திய அருங்காட்சியகத்தின் இயக்குநராக இருந்தார்.
அவர் சூன் 11-2016 அன்று கொல்கத்தாவின் லேக் கார்டனில் உள்ள அவரது இல்லத்தில் காலமானார்.
# அசோக் குமார் பட்டாச்சார்யா

## புத்தகங்கள்

அவரது புத்தகங்களில் பின்வருவன அடங்கும்:
- மேற்கு வங்காளக் கோவில்களிலிருந்து அர்பணிப்பு கல்வெட்டுகளின் ஒரு தொகுப்பு, சுமார் கி.பி. 1500 முதல் கி.பி. 1800 வரை 1982
- இந்திய கலாச்சாரத்தின் ஒரு போட்டி: கலை மற்றும் தொல்லியல் சர்வதேச தரநிலை புத்தக எண் 1995 9788170172734
- இந்தியாவில் பெர்சோ-அரபு கல்வெட்டியலின் கலாச்சார வரலாறு மற்றும் அரசியல் அம்சங்கள் சர்வதேச தரநிலை புத்தக எண் 1999 978- 8171020294
- தூரகிழக்கு புத்த மத உருவப்படங்களின் வளர்ச்சிக்கு இந்திய பங்களிப்பு 2002 சர்வதேச தரநிலை புத்தக எண் 978-8171020294
- சப்பானின் ஆரம்பகால மற்றும் புத்த மதக் கல் சிற்பம் 2004 சர்வதேச தரநிலை புத்தக எண் 978-8170174226
- தாய்லாந்தில் புத்த மதச் சின்னவியல்: ஒரு தென்கிழக்கு ஆசியக் கண்ணோட்டம் 2007
- இந்திய நாணயவியல் மற்றும் அதன் கலாச்சார அம்சங்கள் 2010 சர்வதேச தரநிலை புத்தக எண் 978-8180902321
- சமண வரலாற்று வளர்ச்சி: ஒரு வரிவான ஆய்வு 2010 சர்வதேச தரநிலை புத்தக எண் 978-8180902314
# மொண்டாங் பள்ளத்தாக்கு

**மொண்டாங் பள்ளத்தாக்கு** (*Montang Valley*) என்பது இந்தியாவின் திரிபுரா மாநிலத்தில் உள்ள சிவாலிக் மலையில் இருக்கும் ஒரு கிராமமும் சுற்றுலாத் தலமுமாகும். இப்பகுதி கோவாய் மாவட்டத்தின் தெலியமுரா துணைக்கோட்டத்தின் கீழ் உள்ளது. அமைதி மலை என்ற பெயராலும் அழைக்கப்படுகிறது. தலைநகர் அகர்தலாவில் இருந்து சுமார் 80 கிலோமீட்டர் (50 மைல்) தொலைவிலும், தேசிய நெடுஞ்சாலை எண் 8 (இந்தியா) என்ற சாலையிலிருந்து 30 கிலோமீட்டர் (19 மைல்) தொலைவிலும் தெலியமுரா நகரத்திற்கு அருகே அமைந்துள்ளது. இக்கிராமத்தின் மிதக்கும் மேகங்களும் இயற்கை அழகும் கண்கவர் காட்ட்சிகளாக அறியப்படுகிறது.
# மொண்டாங் பள்ளத்தாக்கு

## வரலாறு

2016 ஆம் ஆண்டில், பத்திரிகையாளரும் திரைப்படத் தயாரிப்பாளருமான கமல் கலை, அரசியல்வாதியாக மாறியவர், இந்தப் பள்ளத்தாக்கை ஆராய்ந்தார். மொண்டாங் பள்ளத்தாக்குப் பகுதியின் சுற்றுலாத் திறனைப் பயன்படுத்த அவர் புதுமையான திட்டங்களை வகுத்தார்.  
2021 ஆம் ஆண்டில், கமல் கலை திரிபுரா பழங்குடியின வட்டாரங்களுக்கான தன்னாட்சி மாவட்டக் குழுவின் நிர்வாக உறுப்பினரானார். ஒரு மூலோபாய அணுகுமுறையுடன், தேசிய நெடுஞ்சாலை எண் 8 என்ற சாலையிலிருந்து மோண்டாங் வரை இணைக்கும் சாலைகளை நிர்மாணிக்க பிரதான் மந்திரி கிராம் சதக் யோச்சனா திட்டத்திலிருந்து வெற்றிகரமாக நிதியைப் பெற்றார், மேலும் அங்கு ஒரு தோங் கர் எனப்படும் பாரம்பரிய பழங்குடி வீடு ஒன்றைக் கட்டினார். சமூக ஊடகங்களில் கலை அந்த இடத்தின் படங்களைப் பகிர்ந்ததைத் தொடர்ந்து, அவை விரைவாக பிரபலமடைந்தன. அதைத் தொடர்ந்து, அந்த இடம் எதிர்பாராத விதமாக பிரபலமடைந்தது, பரபரப்பான சுற்றுலா தலமாக மாறியது மற்றும் சுற்றுலாப் பயணிகள் மற்றும் இயற்கை ஆர்வலர்களுக்கு ஒரு புதிய இடமாகவும் உருவெடுத்தது.
# படைச் சிறுத்தை தேசியப் பூங்கா

**படைச் சிறுத்தை தேசியப் பூங்கா** (*Clouded Leopard National Park*) என்பது இந்தியாவின் திரிபுரா மாநிலத்தில் உள்ள சிபாகிசாலா வனவிலங்கு சரணாலயத்தில் உள்ள ஒரு தேசிய பூங்காவாகும். இப்பூங்கா சுமார் 5.08 சதுர கிலோமீட்டர் (1.96 சதுர மைல்) பரப்பளவைக் கொண்டுள்ளது. மேலும் இங்கு இலைக் குரங்கு உட்பட நான்கு வகையான முதனி குரங்குகளுக்கு தாயகமாகும்.  
மாநிலத் தலைநகர் அகர்தலாவில் இருந்து இந்த தேசியப் பூங்கா 28 கி.மீ தொலைவில் உள்ளது. அருகிலுள்ள விமான நிலையம் 35 கி.மீ தொலைவில் உள்ள மகாராசா பீர் பிக்ரம் விமான நிலையம் ஆகும்.
# கருப்பு தூள் ராக்கெட் மோட்டார்

**கருப்பு தூள் ஏவூர்தி மோட்டார்**, கருப்பு தூளைப் பயன்படுத்தி ஒரு மாதிரி ராக்கெட்டை செலுத்துகிறது. கருப்பு தூள் ஏவூர்தியின் உந்துசக்திகள் கரி, சல்பர் மற்றும் பொட்டாசியம் நைட்ரேட்டைக் கொண்டுள்ளன.  
13 ஆம் நூற்றாண்டின் முற்பகுதியில் சீனர்களால் கருப்புப் பொடி ஏவூர்தி மோட்டார்கள் பழமையான வடிவத்தில் உருவாக்கப்பட்டன, மேலும் பல ஆண்டுகளாக சுத்திகரிப்புகள் செய்யப்பட்டு பல பயன்பாடுகள் உருவாக்கப்பட்டன. அவை ஆயுதங்கள் மற்றும் கண்காணிப்பு சாதனங்கள் மற்றும் பொழுதுபோக்குக்காகப் பயன்படுத்தப்பட்டு வருகின்றன.  
வெடிப்பு அபாயத்தையும் செயல்திறன் இழப்பையும் குறைக்க, கருப்பு தூள் ஏவூர்தி மோட்டார்கள் சிறிய அளவுகளில் மட்டுமே தயாரிக்கப்படுகின்றன. கருப்பு தூள் ஏவூர்திகள் 1/8 A முதல் F வரையிலான வகுப்புகளில் தயாரிக்கப்படுகின்றன. பெரிய அளவிலான மாதிரி ஏவூர்தி மோட்டார்கள் அம்மோனியம் பெர்குளோரேட் கூட்டு உந்துசக்தியை அல்லது அம்மோனியம் நைட்ரேட்டைக் கொண்ட பிற கூட்டு எரிபொருட்களைப் பயன்படுத்துகின்றன.
# கருப்பு தூள் ராக்கெட் மோட்டார்

## வரலாறு

ஏவூர்திகளில் கருப்புப் பொடி துப்பாக்கிகளில் பயன்படுத்தப்படுவதற்கு முன்பே பயன்படுத்தப்பட்டது.1045 வாக்கில், சீனர்கள் கருப்புப் பொடியை உற்பத்தி செய்தனர்.பதின்மூன்றாம் நூற்றாண்டின் முற்பகுதியில், சீனர்கள் கருப்புப் பொடியைப் பயன்படுத்தி உந்துவிசை பொருட்களை உருவாக்கினர், இது முன்னர் பொழுதுபோக்கு நோக்கங்களுக்காக மட்டுமே பயன்படுத்தப்பட்டது.  
இராணுவ ஆயுதங்களில் ஏவூர்திகளின் முதல் பதிவு 1232 இல் இருந்தது.சீன நெருப்பு அம்புகள் ஒரு வகையான கவண் ஏவுகணையிலிருந்து சுடப்பட்டன. கருப்புப் பொடி ஒரு முனையில் ஒரு துளை மற்றும் ஒரு நீண்ட குச்சியைக் கொண்ட ஒரு மூடிய குழாயில் நிரம்பியிருந்தது.  
இருப்பினும், கருப்புப் பொடி மிகக் குறைந்த குறிப்பிட்ட உந்துவிசையைக் கொண்டிருந்தது. அடுத்த சில நூறு ஆண்டுகளில் ஏவூர்தி வடிவமைப்பில் சுத்திகரிப்புகள் செய்யப்பட்டன. 1591 ஆம் ஆண்டில், பெல்ஜியத்தைச் சேர்ந்த ஜீன் பீவி, பல கட்ட ஏவூர்திகளின் முக்கியமான யோசனையை விவரித்து வரைந்தார்.  
1600 வாக்கில், குதிரைப்படைக்கு எதிராக ஐரோப்பாவின் பல்வேறு பகுதிகளில் ஏவூர்திகள் பயன்படுத்தப்பட்டன. 1688 வாக்கில், 120 பவுண்டுகளுக்கு மேல் எடையுள்ள ஏவூர்திகள் உருவாக்கப்பட்டு ஜெர்மனியில் வெற்றியுடன் சுடப்பட்டன. 16 பவுண்டு போர்முனைகளை சுமந்து சென்ற இந்த ஜெர்மன் ஏவூர்திகள், கைத்தறி துணியால் வலுவூட்டப்பட்ட மரப் பொடி பெட்டிகளைப் பயன்படுத்தின.  
திப்பு சுல்தானின் பொறியாளர்களால் இந்தியாவில் உருவாக்கப்பட்ட இரும்பு ஓடுகள் மற்றும் உயர் அழுத்த எரிப்பு ஆகியவற்றின் அறிமுகத்துடன் கருப்புப் பொடி ஏவூர்திகள் ஒரு புதிய செயல்திறனை அடைந்தன. ஒரு கிலோமீட்டர் தூர வரம்பைக் கொண்ட அவரது ஏவூர்தி -இயக்கப்படும் கையெறி குண்டுகள் மற்றும் தீக்குளிக்கும் குண்டுகள் ஆங்கிலோ-மைசூர் போர்களின் போது பிரிட்டிஷ் படையெடுப்பாளர்களை ஆச்சரியத்தில் ஆழ்த்தின.இந்த ஆயுதங்களால் ஈர்க்கப்பட்ட லண்டன் வழக்கறிஞர் சர் வில்லியம் காங்கிரீவ், ஏவூர்திகளை மேம்படுத்துவதற்கான சவாலால் ஈர்க்கப்பட்டார்.அவர் உந்துசக்திகள் மற்றும் கேஸ் வடிவமைப்பில் பரிசோதனை செய்தார். பிரச்சினைக்கான அவரது முறையான அணுகுமுறை மேம்பட்ட வரம்பு, வழிகாட்டுதல் (நிலைப்படுத்தல்) மற்றும் தீக்குளிக்கும் திறன்களுக்கு வழிவகுத்தது. நெப்போலியன் மற்றும் 1812 போர்களின் போது பிரிட்டிஷ் ஆயுதப் படைகள் காங்கிரீவின் புதிய ராக்கெட்டுகளை பெரும் நன்மைக்காகப் பயன்படுத்தின.  
1939 ஆம் ஆண்டில், கலிபோர்னியா தொழில்நுட்பக் கழகத்தின் ஆராய்ச்சியாளர்கள் விமானம் புறப்படுவதற்கு உதவ உயர் செயல்திறன் கொண்ட திட ஏவூர்தி மோட்டாரை உருவாக்க முயன்றனர், கருப்புப் பொடியை பொதுவான சாலை நிலக்கீலுடன் இணைத்து முதல் உண்மையான கூட்டு மோட்டாரை உருவாக்கினர். இதுவே உண்மையான கூட்டு மோட்டாரின் பிறப்பு மற்றும் முக்கிய ராக்கெட் பயன்பாடுகளில் கருப்புப் பொடியின் பயன்பாட்டின் முடிவைக் குறித்தது.இதுவே ஜெட் ப்ராபல்ஷன் ஆய்வகத்தின் தொடக்கமாகவும், அதன் பெயருக்கான மூலமாகவும் இருந்தது.
# கருப்பு தூள் ராக்கெட் மோட்டார்

## சூத்திரங்கள்

கருப்புப் பொடி ஏவூர்தி உந்துவிசை பழங்கால துப்பாக்கிப் பொடியைப் போலவே உள்ளது. முக்கிய வேறுபாடு என்னவென்றால், பொதுவாக டெக்ஸ்ட்ரின் என்ற பைண்டரின் இருப்பு. பொதுவாகப் பயன்படுத்தப்படும் எஸ்டெஸ் மாதிரி ஏவூர்தி என்ஜின்கள் கருப்புப் பொடி உந்துவிசையால் தயாரிக்கப்படுகின்றன.கருப்புப் பொடி உந்துவிசை நன்றாகச் செயல்பட மிகவும் இறுக்கமாக அழுத்தப்பட வேண்டும். இந்த உந்துவிசையின் வேகமான எரிப்பு விகிதம் காரணமாக, கருப்புப் பொடியால் வடிவமைக்கப்பட்ட மோட்டார்கள் பெரும்பாலும் இறுதி எரிப்பான்களாகும். ஒரு எளிய டெக்ஸ்ட்ரின் இல்லாத பதிப்பு (பொதுவாகப் பயன்படுத்தப்படும் சூத்திரம்) 75% பொட்டாசியம் நைட்ரேட், 10% சல்பர் மற்றும் 15% கரியைக் கொண்டுள்ளது.டெக்ஸ்ட்ரின் விரும்பியபடி சேர்க்கப்படலாம் (பொதுவாக 0 முதல் 5% வரை). ஒரு சுவாரஸ்யமான தீப்பொறி தடத்தைப் பெற கூடுதல் (கரடுமுரடான) கரி அல்லது உலோகப் பொடிகள் (5 - 10%) சேர்க்கப்படலாம். இருப்பினும், இது கலவையின் எரிப்பு விகிதத்தை சிறிது மாற்றக்கூடும்.
# ராக்கெட் மிட்டாய்

**ஏவூர்தி மிட்டாய்** (*Rocket candy*) என்பது மாதிரி ஏவூர்திகளுக்கான ஒரு வகை ஏவூர்தி உந்துசக்தியாகும், இது ஒரு வகையான சர்க்கரையை எரிபொருளாகக் கொண்டு தயாரிக்கப்படுகிறது, மேலும் இது ஒரு ஆக்ஸிஜனேற்றியைக் கொண்டுள்ளது. இந்த உந்துசக்தியை மூன்று கூறுகளின் குழுக்களாகப் பிரிக்கலாம்: எரிபொருள், ஆக்ஸிஜனேற்றி மற்றும் (விருப்ப) சேர்க்கை(கள்). கடந்த காலத்தில், சுக்ரோஸ் பொதுவாக எரிபொருளாகப் பயன்படுத்தப்பட்டது. நவீன சூத்திரங்கள் பொதுவாக அதன் உற்பத்தியை எளிதாக்க சர்பிட்டாலைப் பயன்படுத்துகின்றன. மிகவும் பொதுவான ஆக்ஸிஜனேற்றி பொட்டாசியம் நைட்ரேட் (KNO3) ஆகும்.  
பொட்டாசியம் நைட்ரேட் பொதுவாக மரத்தின் அடிப்பகுதியை நீக்குவதில் காணப்படுகிறது. சேர்க்கைகள் பல வேறுபட்ட பொருட்களாக இருக்கலாம், மேலும் அவை வினையூக்கிகளாக செயல்படலாம் அல்லது பறப்பின் அழகியலை மேம்படுத்துகின்றன. ஒரு பாரம்பரிய சர்க்கரை உந்துசக்தி சூத்திரம் பொதுவாக 65:35 (13:7) ஆக்ஸிஜனேற்றி முதல் எரிபொருள் விகிதத்தில் தயாரிக்கப்படுகிறது.எரிப்பு விகிதம், நேரம் மற்றும் பயன்பாட்டின் அடிப்படையில் இந்த விகிதம் எரிபொருளுக்கு எரிபொருள் மாறுபடும்.  
சர்க்கரை அடிப்படையிலான ராக்கெட் உந்துசக்தியைத் தயாரிப்பதற்கு பல வேறுபட்ட முறைகள் உள்ளன. இதற்கு கூறுகளை அரைத்து பின்னர் மோட்டாரில் பேக் செய்வது மட்டுமே தேவைப்படுகிறது. இருப்பினும், இந்த முறை தீவிர பரிசோதனைக்கு பரிந்துரைக்கப்படவில்லை, மேலும் அது ராக்கெட்டிலிருந்து விழுந்தால் ஆபத்தானது. உலர் வெப்பமாக்கல் உண்மையில் KNO3 ஐ உருக்காது, ஆனால் அது சர்க்கரையை உருக்கி, பின்னர் KNO3 தானியங்கள் சர்க்கரையில் தொங்கவிடப்படுகின்றன. மாற்றாக, கரைத்து சூடாக்கும் முறை இரண்டு கூறுகளையும் தண்ணீரில் கரைத்து, பின்னர் தண்ணீரை கொதிக்க வைத்து இணைத்து, சிறந்த கலவையை உருவாக்குகிறது.  
குறிப்பிட்ட உந்துவிசை, மொத்த உந்துவிசை மற்றும் உந்துதல் பொதுவாக மற்ற கூட்டு மாதிரி ராக்கெட் எரிபொருட்களை விட அதே அளவு எரிபொருளுக்கு குறைவாக இருக்கும், ஆனால் ராக்கெட் மிட்டாய் கணிசமாக மலிவானது.  
அமெரிக்காவில்,ஏவூர்தி மிட்டாய் மோட்டார்கள் தயாரிப்பது சட்டப்பூர்வமானது, ஆனால் குறைந்த வெடிபொருட்களைப் பயன்படுத்துபவர்களின் அனுமதியின்றி கொண்டு செல்வது சட்டவிரோதமானது.. அவை அமெச்சூர் மோட்டார்களாகக் கருதப்படுவதால், அவை பொதுவாக அனுமதிக்கப்பட்ட திரிப்போலி ராக்கெட்ரி சங்க ஆராய்ச்சி ஏவுதல்களில் ஏவப்படுகின்றன, இதற்கு பயனர்கள் திரிப்போலி ராக்கெட்ரி சங்க உயர் சக்தி நிலை 2 சான்றிதழை வைத்திருக்க வேண்டும், இருப்பினும், மோட்டாரின் நிறை 125 கிராமுக்குக் குறைவாக இருக்கும் வரை, FAA விமான விலக்கு இல்லாமல் அதை இன்னும் ஏவ முடியும்.
# ராக்கெட் மிட்டாய்

## கூறுகள்

ஏவூர்தி மிட்டாய்களை மூன்று முக்கிய கூறு குழுக்களாகப் பிரிக்கலாம்: எரிபொருள்கள், ஆக்ஸிஜனேற்றிகள் மற்றும் சேர்க்கைகள். எரிபொருள் என்பது எரியும் பொருள், அவை முனையிலிருந்து வெளியேறும்போது உந்துதலை வழங்கும் வேகமாக விரிவடையும் வாயுக்களை வெளியிடுகிறது. ஆக்ஸிஜனேற்றி எரிப்பு செயல்முறைக்குத் தேவையான ஆக்ஸிஜனை வழங்குகிறது. சேர்க்கைகள் வினையூக்கிகளாக இருக்கலாம், அவை எரிப்பை விரைவுபடுத்த அல்லது திறமையாக்குகின்றன. இருப்பினும், சில சேர்க்கைகள் மிகவும் அழகியல் கொண்டவை, மேலும் அவை தூக்கும்போது தீப்பொறிகள் மற்றும் தீப்பிழம்புகளைச் சேர்க்கலாம் அல்லது காற்றில் ஏவூர்தியைப் பின்தொடர்வதை எளிதாக்க புகையைச் சேர்க்கலாம்.
# ராக்கெட் மிட்டாய்

## எரிபொருள்கள்

ஏவூர்தி மிட்டாய்க்கு எரிபொருளாக பல வேறுபட்ட சர்க்கரைகள் பயன்படுத்தப்படுகின்றன. மிகவும் பொதுவான எரிபொருள் பொதுவாக சுக்ரோஸ் ஆகும், இருப்பினும், குளுக்கோஸ் மற்றும் பிரக்டோஸ் சில நேரங்களில் பயன்படுத்தப்படுகின்றன. மாற்றாக, உணவில் இனிப்பானாகப் பயன்படுத்தப்படும் சர்க்கரை ஆல்கஹால் சர்பிடால், மெதுவான எரிப்பு விகிதத்துடன் ஒரு உந்துசக்தியை உருவாக்குகிறது மற்றும் உந்துசக்தி தானியங்களாக மாற்றப்படும்போது குறைவான உடையக்கூடியது.பிரக்டோஸ் மற்றும் குளுக்கோஸ் போன்ற இரட்டை பிணைக்கப்பட்ட ஆக்ஸிஜனைக் கொண்ட சர்க்கரைகள், குறைந்த வெப்ப நிலைத்தன்மை கொண்டவை மற்றும் அதிக வெப்பமடையும் போது கேரமல் செய்யும்.சர்பிடால் போன்ற ஆல்கஹால் குழுக்களைக் கொண்ட சர்க்கரைகள் இந்த சிதைவுக்கு மிகவும் குறைவான வாய்ப்புள்ளது. பொதுவாகப் பயன்படுத்தப்படும் சில சர்க்கரைகளில் எரித்ரிட்டால், சைலிட்டால், லாக்டிட்டால், மால்டிட்டால் அல்லது மன்னிட்டால் ஆகியவை அடங்கும்.
# ராக்கெட் மிட்டாய்

## ஆக்சிசனேற்றிகள்

சர்க்கரை மோட்டார்கள் தயாரிப்பதில் பெரும்பாலும் பயன்படுத்தப்படும் ஆக்ஸிஜனேற்றி பொட்டாசியம் நைட்ரேட் (KNO3) ஆகும். சோடியம் மற்றும் கால்சியம் நைட்ரேட்டுகள் மற்றும் சோடியம் + பொட்டாசியம் நைட்ரேட்டின் கலவைகள் போன்ற பிற ஆக்ஸிஜனேற்றிகளையும் பயன்படுத்தலாம். தோட்டப் பொருட்களை விற்கும் கடைகளில் இருந்து ஒரு சிறுமணி "ஸ்டம்ப் ரிமூவர்" வாங்குவதன் மூலம் KNO3 ஐப் பெறலாம். அரிதாகப் பயன்படுத்தப்படும் மற்ற ஆக்ஸிஜனேற்றிகள் அம்மோனியம் மற்றும் பொட்டாசியம் பெர்குளோரேட் ஆகும்.  
ஒருவர் பொட்டாசியம் நைட்ரேட்டைப் பயன்படுத்தினால் ஆக்சிஜனேற்றியைப் பொறுத்தவரை இரண்டு முக்கிய பிரச்சினைகள் தீர்க்கப்பட வேண்டும். மிக முக்கியமான பிரச்சினை பொருளின் தூய்மை. வாங்கிய பொருள் திருப்திகரமாக செயல்படவில்லை என்றால், KNO3 ஐ மீண்டும் படிகமாக்குவது அவசியமாக இருக்கலாம். ஒரு உந்துசக்தியின் ஆக்சிஜனேற்றி பகுதியைப் பொறுத்தவரை இரண்டாவது முக்கியமான பிரச்சினை அதன் துகள் அளவு. பெரும்பாலான உந்துசக்தி தயாரிப்பாளர்கள் தங்கள் KNO3 அரைப்பை 100 மெஷ் (சுமார் 150 μm) அல்லது அதற்கும் குறைவான துகள் அளவை விட சிறியதாக விரும்புகிறார்கள், இது ஒரு அடிப்படை காபி அரைக்கும் இயந்திரம் பயன்படுத்தி செய்யப்படலாம்.
# களப்புக்கட்டு

<templatestyles src="Module:Infobox/styles.css"></templatestyles>
**களப்புக்கட்டு** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்குத் தெற்கே சுமார் 2 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# ஜல்கான் வாழைப்பழம்

**ஜல்கான் வாழைப்பழம்** (*Jalgaon banana*) என்பது இந்திய மாநிலமான மகாராட்டிராவில் வளர்க்கப்படும் வாழைப்பழ வகையாகும். இது வடக்கு மகாராட்டிராவின் காந்தேஷ் பிராந்தியத்தில் அமைந்துள்ள ஜல்கான் மாவட்டத்தில் பொதுவானதாகவும் பரவலாகவும் பயிரிடப்படும் பயிராகும். இதன் புவியியல் குறியீட்டு குறிச்சொல்லின் கீழ், இது "ஜல்கான் வாழைப்பழம்" என்று குறிப்பிடப்படுகிறது.
# ஜல்கான் வாழைப்பழம்

## பெயர்

ஜல்கான் வாழைப்பழம் ஜல்கானில் ஒரு மதிப்புமிக்க பயிராகும். எனவே இதன் பெயரால் அழைக்கப்படுகிறது. ஜல்கான் இந்தியாவின் "வாழைப்பழ தலைநகரம்" என்று அழைக்கப்படுகிறது. மேலும் இது இந்தியாவின் வாழைப்பழ உற்பத்தியில் 16% பங்களிப்புடன் உலகின் ஏழாவது பெரிய வாழைப்பழ உற்பத்தியாளராக உள்ளது. மகாராட்டிராவின் வாழைப்பழ உற்பத்தியில் 69% மற்றும் அதன் உற்பத்தியில் 61% இந்த மாவட்டத்தில் உள்ளது. அதிக கோடை வெப்பநிலை இருந்தபோதிலும், சாத்பூரா மலைகள் மற்றும் தாபி ஆற்றின் இருப்பு ஜல்கானை வாழை சாகுபடிக்கு ஏற்றதாக ஆக்குகிறது. ஏனெனில் இது தண்ணீரை விரும்பும் பயிராகும்.
# ஜல்கான் வாழைப்பழம்

## விளக்கம்

ஜல்கானில் வாழை சாகுபடி 1925ஆம் ஆண்டில் தொடங்கியது. சத்ரபதி சிவாஜி மகாராஜின் மராட்டிய படைகளைச் சேர்ந்த வீரர்கள் தெற்கில் உள்ள மாநிலங்களை கைப்பற்றும் போது கொங்கன் பிராந்தியத்திலிருந்து பழங்களைக் கொண்டு வந்தனர். ஆரம்பத்தில், ஜல்கானின் வறண்ட வானிலை பாதகமாக இருந்தது. இருப்பினும், சொட்டு நீர்ப்பாசனம் அறிமுகப்படுத்தப்பட்டதால் திறமையான நீர் பயன்பாடு சாத்தியமானது., இப்போது 48,000 எக்டேர் வாழை சாகுபடி பகுதி இந்த முறையைப் பயன்படுத்துகிறது.  
ஜல்கான் அமைந்துள்ள காண்டேஷில் உள்ள வாழைப்பழங்கள் iவற்றின் தனித்துவமான சுவைக்கு பிரபலமாக உள்ளன. "ஸ்ரீமந்தி" வகை இதன் சுவை மற்றும் தரத்திற்காக நாடு முழுவதும் அதிக அளவில் தேவைப்படுகிறது. இப்பகுதியில் குள்ள கேவெண்டிஷ், ரோபசுடா, கிராண்ட் நைன், மதுகர் மற்றும் ஸ்ரீமந்தி உள்ளிட்ட பல வாழைப்பழ வகைகள் வளர்க்கப்படுகின்றன. முக்கியமாக ஜல்கானில் பயிரிடப்படும் 'பசுராய்' வகை ஒரு எக்டேருக்கு 43-63 டன் மகசூலைக் கொண்டுள்ளது.  
ஜல்கான் வாழைப்பழங்கள் தில்லி, மும்பை, ஆக்ரா, ஜான்சி போன்ற நாடுகளுக்கும் ஐக்கிய அரபு அமீரகம் போன்ற நாடுகளுக்கும் ஏற்றுமதி செய்யப்படுகின்றன. பூசாவலிலிருந்து தில்லிக்கு 1,000 டன் வாழைப்பழங்களை ஏற்றிச் செல்லும் "தோட்டக்கலை ரயில்" இதில் முக்கிய பங்கு வகிக்கிறது. இந்த சிறப்பு வடிவமைக்கப்பட்ட ரயிலில் காற்றோட்டமான கொள்கலன்கள் உள்ளன. இது வர்த்தகர்கள் மற்றும் விவசாயிகளுக்கான போக்குவரத்து மற்றும் சேமிப்பு செலவுகளைக் குறைக்கிறது.
# ஜல்கான் வாழைப்பழம்

## புவிசார் குறியீடு

ஜல்கான் வாழைப்பழத்திற்கு 30 அக்டோபர் 2016 அன்று இந்திய மத்திய அரசின் கீழ் புவியியல் குறியீடுகள் பதிவேட்டிலிருந்து புவியியல் குறியீடு குறியீட்டைப் பெற்றது. இது 29 செப்டம்பர் 2024 வரை செல்லுபடியாகும்.  
ஜல்கானில் உள்ள நிசர்கிராஜா கிருசி வித்ன்யான் கேந்திரா, ஜல்காவ் வாழைப்பழத்தின் புவிசார் குறியீடு பதிவை முன்மொழிந்தது. ஆகத்து 2014 இல் விண்ணப்பத்தை தாக்கல் செய்த பிறகு, வாழைப்பழத்திற்கு 2016ஆம் ஆண்டில் சென்னை உள்ள புவியியல் குறியீட்டு பதிவேட்டில் புவிசார் குறியீடு வழங்கப்பட்டது. இதனால் இப்பகுதியில் வளர்க்கப்படும் வாழைப்பழங்களுக்கு "ஜல்கான் வாழைப்பழம்" என்ற பெயர் பிரத்தியேகமாக இருந்தது. இதனால் இது மகாராட்டிராவிலிருந்து புவிசார் குறியீட்டைப் பெற்ற முதல் வாழைப்பழ வகையாகவும், மகாராட்டிராவிலிருந்த 28ஆவது வகை பொருட்களாகவும் மாறியது.  
புவிசார் குறியீடுப் பெற்ற இந்த வாழைப்பழத்தை சட்டவிரோத விற்பனை மற்றும் சந்தைப்படுத்துதலிலிருந்து பாதுகாக்கிறது. மேலும் இதற்கு சட்டப் பாதுகாப்பையும் தனித்துவமான அடையாளத்தையும் வழங்குகிறது.